**Beszámoló**

**a Györffy István Nagykun Múzeum 2019. évi tevékenységéről**

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rögzíti a települési önkormányzatok közművelődési feladatait. A hivatkozott törvény 50.§ (2) bekezdésének a) pontja alapján a fenntartó hagyja jóvá az általa fenntartott intézmény éves beszámolóját.

A Györffy István Nagykun Múzeum 2019. évi tevékenységéről szóló beszámoló az alapító okiratban meghatározottak, az önkormányzat közművelődési feladatairól szóló 23/2007 (VI. 1.) önkormányzati rendelet, a múzeum alapvető szakmai feladatai és a közművelődés terén kialakult hagyományok alapján készült.

A múzeum meghatározott szakmai feladatai:

* a gyűjtemény gyarapítása, szakszerű megőrzése, a tudományos feldolgozás, illetve a nagyközönségnek való bemutatás,
* a muzeális gyűjtemény sokrétű bemutatása, a valódi értékek bemutatása, átadása a különböző programokon,
* a fő programok és a múzeumpedagógiai tervek megvalósítása során kiemelt figyelmet fordít arra, hogy az minden korosztályhoz eljusson,
* a Karcagi Hírmondó című városi hetilap megjelentetése,
* a Karcagi Települési Értéktár Bizottság munkájának szervezése.

A beszámolót az Oktatási, Kulturális és Sport Bizottság, valamint az Idegenforgalmi, Társadalmi és Külkapcsolati Bizottság megtárgyalta és elfogadásra javasolja.

 Kérem a beszámoló megvitatását és az alábbi határozat meghozatalát.

**………/2020. (II. 27.) „kt." sz. határozat**

**a Györffy István Nagykun Múzeum 2019. évi tevékenységéről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § (1) bekezdésében, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 50.§ (2) bekezdésének a) pontjában biztosított feladatkörében eljárva az alábbiak szerint dönt:

1.) A Képviselő-testület a Györffy István Nagykun Múzeum 2019. évi tevékenységéről szóló beszámolóját a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Györffy István Nagykun Múzeum Karcag, Kálvin u. 4.

Karcag, 2020. február 13.

(: dr. Nagy Molnár Miklós:)

múzeumigazgató

*………/2020. (II. 27.) „kt." sz. határozat melléklete*



**BESZÁMOLÓ**

**A GYÖRFFY ISTVÁN NAGYKUN MÚZEUM**

**2019. ÉVI TEVÉKENYSÉGÉRŐL**

**I. Bevezetés**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rögzíti a települési önkormányzatok közművelődési feladatait. A hivatkozott törvény 50.§ (2) bekezdésének a) pontja alapján a fenntartó hagyja jóvá az általa fenntartott muzeális intézmény éves beszámolóját. A Györffy István Nagykun Múzeum beszámolója az 51/2014. (XII. 10.) EMMI rendelet (a múzeum, valamint az országos szakkönyvtár és a megyei könyvtár éves munkatervéhez szükséges szakmai mutatókról) alapján készült.

A Györffy István Nagykun Múzeum alapvető feladata a műtárgyak gyűjtése, a tárgyi, műtárgyi állomány megőrzése, tudományos feldolgozása és bemutatása. A bemutatás során a hangsúlyt az ismeretátadásra helyezzük, amelynek legfontosabb színtere az állandó kiállítások és az időszaki tárlatok rendezése. Munkánk során a városi, megyei és országos társintézmények mellett a kulturális terület egyéb képviselőivel, a civil szervezetekkel, illetve az idegenforgalmi ágazattal is szoros kapcsolatokat tartunk fenn.

A múzeum tevékenységi körébe tartozik a Karcagi Hírmondó szerkesztése és kiadása, ennek megfelelően a Györffy István Nagykun Múzeum 2019-ben is folytatta egyéb kiadói tevékenységét.

A Karcagi Értéktár kezelését a Karcag Városi Önkormányzat 16/2015. (I.29.) “kt.” számú határozatával a Györffy István Nagykun Múzeum feladataként határozott meg. Az Értéktár Bizottság 2019. év folyamán a múzeum keretei között, de külön munkaterv alapján működött.

**II. Az intézményi struktúra, személyi feltételek**

**1. Intézményi struktúra**

A Karcag Városi Önkormányzat *161/2017. (V.25.) „kt.” sz. határozatával* módosította az intézmény alapító okiratát, ennek értelmében az intézmény keretében működnek az alábbi telephelyek:

* Kántor Sándor Fazekasház, Karcag, Erkel Ferenc u. 1.
* Nagykunsági Tájház, Karcag, Jókai u. 16.
* Orvos- és Patikatörténeti Kiállítás, Karcag, Széchenyi sgt. 45.
* Szélmalom, Karcag, Vágóhíd út 22.
* Karcagi Hírmondó Szerkesztősége, Karcag, Bajcsy-Zsilinszky u. 6.
* Györffy István Nagykun Múzeum raktára, Karcag, Fürdő út 14.

**2. Személyzeti helyzet**

*Györffy István Nagykun Múzeum*

A múzeumban az engedélyezett álláshelyek száma: 6,75.

2019 év folyamán az intézményben *6 fő teljes munkaidős és 1 fő részmunkaidős* munkatárs dolgozott az alábbi megoszlásban: 1 fő néprajzkutató (múzeumigazgató), 1 fő történész-művelődésszervező, 1 fő múzeumpedagógus, 1 fő gyűjteménykezelő, 1 fő teremőr, 1 fő takarító, 1 fő részmunkaidős takarító-hivatalsegéd.

2019-ben a zökkenőmentes nyitva tartás és folyamatos látogathatóság megtartása érdekében a múzeumban és a kiállítóhelyeken a teremőri, illetve gondnoki feladatok ellátására augusztus 1-ig 1 fő hosszabb időtartamú közfoglalkoztatásban részt vevő munkatársat alkalmaztunk.

*Karcagi Hírmondó Szerkesztősége*

A szerkesztőségben engedélyezett álláshelyek száma: 5.

2019. év december 31-én a szerkesztőség 4 főállású munkatárssal rendelkezett: 1 fő főszerkesztő, 1 fő újságíró, 1 fő adminisztrátor és 1 fő tördelő, aki korábban külsős munkatársként, megbízási szerződéssel látta el feladatát. A hetilap emellett 3 fő külsős munkatársat foglalkoztatott megbízásos szerződéssel.

**III. Szolgáltatási feladatok**

**1. Közönségkapcsolatok**

*Ismeretterjesztő előadások, konferencia*

– Március 27-én a Debreceni Egyetem Bölcsészettudományi Karával közösen *„Virtuális múzeumok, internetes adattárak, gyűjtemények és használatuk lehetőségei az egyetemi oktatásban” címmel muzeológiai konferenciát szervezünk.* konferenciát szerveztünk a Déryné Kulturális, Turisztikai, Sport Központ és Könyvtár Csokonai Könyvtárában.

2**. Köznevelési hasznosítás**

**2.1. A gyűjteményre és a kiállításokra alapozott múzeumpedagógiai foglalkozások**

*Programok a Györffy István Nagykun Múzeumban:*

– Az év folyamán több múzeumpedagógiai programot terveztünk különböző témakörökben, ezek közül az általános iskolások számára 3 program valósult meg.

– Októberben került sor az óvodákkal évről évre közösen szervezett *Múzeumi Barangoló* című foglalkozásra, amelyen hét óvoda nagycsoportos korú gyermekei óvodapedagógusaikkal közösen vettek részt.

Az óvodások támogatásáért a „Gyermekünk Mosolya – Egészséges Gyermekekért” Alapítvány emlékplakettet adományozott a múzeumnak.

*Múzeumok Éjszakája*

– 2019 júniusában a Györffy István Nagykun Múzeum ismét csatlakozott az immár 15 éves *Múzeumok Éjszakája* című országos programhoz. Ennek keretében június 22-én 16 órától 23 óráig láttuk vendégül a múzeumba látogatókat. A program keretében nyílt meg Kabai László fotó kiállítása, emellett kézműves foglalkozásokat (csipkeverés, kunhímzés, vesszőfonás) szerveztünk gyermekeknek és az érdeklődő felnőtteknek. A programot a KÁIAMI Alapfokú Művészeti Oktatási Intézménye nagy sikerű koncertjei is színesítették. A lámpás tárlatvezetések után a program zárásaként a látogatók megkóstolhatták a múzeum épülete mellett készített slambucot és a frissen sült lepényeket is.

A rendezvényen mintegy 150 fő vett részt.

**3. Hozzáférés**

**3.1.Kutatószolgálatot igénybe vevő kutatók és a kutatási alkalmak száma**

2019-ben a múzeum kutatási szabályzata értelmében fogadtuk a tudományos kutatókat, illetve a segítséget, útmutatást igénylő szakdolgozatírókat, helytörténészeket, akiknek kutatási és konzultációs lehetőséget biztosítottunk a szakterületüknek megfelelően. Az év folyamán *4 új kutató* kért és kapott *kutatási engedélyt*. Az összesen *7 külső kutató 63 alkalommal* kutatott intézményünk segédgyűjteményeiben, a könyvtárban, az adattárban és a fotótárban.

**3.2. Múzeumi könyvtár könyvtárhasználata**

A Györffy István Nagykun Múzeum könyvtára szakkönyvtárként működik, az ott található könyvek és dokumentumok csak helyben használhatók. 2019-ben könyvtárunk külső használóinak száma *8 fő* volt.

**3.3 Honlap-látogatások száma**

Múzeumunk saját honlapja a [www.karcagimuzeum.hu](http://www.karcagimuzeum.hu/) címen érhető el, amely elérhető a [www.karcag.hu](http://www.karcag.hu/) városi honlapról is megtekinthető. Saját honlapunkat a GDPR törvény szabályainak megfelelően átalakítottuk, e szabályok szerint továbbra is folyamatosan frissítjük. 2019-ben a honlapunkon elérhető információkat folyamatosan frissítettük, karbantartottuk. Így a honlapon az aktuális kiállításaink mellett megjelentek a fontosabb programjainkról szóló beszámolók is. A honlap látogatottságát jelenleg csupán becsléssel tartjuk számon, amely 2019-ben *kb. 3700 megkeresést* jelentett.

A Györffy István Nagykun Múzeum rendelkezik saját facebook-fiókkal is, amelyen szintén megjelennek a múzeummal kapcsolatos friss információk. Ennek látogatottsága hasonlóan alakul a múzeumi honlaphoz.

**3.4. Média megjelenések**

2019-ben a múzeum az országos médiában több ismételt műsorban jelent meg, a Birkafőző Fesztivál alkalmából pedig a Kossuth Rádió és a szolnoki Aktív Rádió is tudósított intézményünkből.

Az év folyamán a múzeumban rendezett időszaki kiállításokról rendszeresen beszámolt a *Karcagi Hírmondó* című hetilap. A *Karcag Televízió* szintén rendszeresen tudósított a múzeumi időszaki kiállítások megnyitóiról, illetve a kiállításokról. A múzeummal kapcsolatos egyéb információk *2 alkalommal* jelentek meg a helyi televízióban.

**4. Karcagi Hírmondó Szerkesztősége**

A Karcagi Hírmondó fő feladata, hogy informálja Karcag lakóit a legfontosabb városi történésekről, az önkormányzati munkáról. Az ingyenes önkormányzati hetilapnak 2019-ben 39 száma jelent meg.

**IV. Kiállítási tevékenység**

**1. Állandó kiállítások**

*Györffy István Nagykun Múzeum*

**„A kunok öröksége – Népélet a Nagykunságban”** címmel 2012-ben megrendezett állandó kiállítás 2019. január 8-tól december 20-ig tartott nyitva, vasárnap és hétfő kivételével naponta 10-17 óráig volt látogatható.

*Kántor Sándor Fazekasház*

A kiállítóhelyet 2019. az épületben zajló felújítási bővítési munkálatok ellenére május 1-től szeptember 30-ig naponta 10-16 óráig tekinthették meg az érdeklődők. A hivatalos nyitva tartási időn túl előre bejelentett csoportok látogatására is volt lehetőség.

*Nagykunsági Tájház*

A kiállítóhely 2019. május 1-től július 31-ig naponta 10-16 óráig tekinthették meg az érdeklődők. A Tájház alkalmas állandó munkatárs hiányában augusztus és szeptember hónapban csak előzetes bejelentkezés alapján volt látogatható.

*Orvos- és Patikatörténeti Kiállítás*

A kiállítás 2019-ben a korábban kialakult gyakorlatnak megfelelően egész évben előre bejelentett csoportokat fogadott.

*Szélmalom*

A kiállítóhely 2019. május 1-től augusztus 1-ig naponta 10-16 óráig tekinthették meg az érdeklődők. A hivatalos nyitva tartási időn túl előre bejelentett csoportok látogatására is volt lehetőség. Augusztus hónapban megkezdődtek a felújítási munkálatok, így a kiállítóhely azóta nem volt látogatható.

*Kövesdaráló*

A műemlék Kövesdaráló és Malomtörténeti Kiállítás nem a múzeum kezelésében lévő kiállítóhely, működéséhez a múzeum – szükség szerint – szakmai segítséget nyújt. A kiállítás egész évben látogatható.

**2. Időszaki kiállítások**

*2019-ben a múzeumban rendezett időszaki kiállítások:*

– **Eleink élete** – 2018. november 28. – 2019. február 2.

– **Szűcs Imre fazekas** életmű kiállítása – február 7. – április 13.

**– „Csodálatos Izrael”** – Keller Zoltán izraeli fotói – április 16. – május 2.

**– „Csécsi Nagy Imre altábornagy élete képekben”** – május 10. – június 15.

**– „Pásztorélet a XXI. században a Nagykunságban” –** Kabai László fotóművész kiállítása – június 26. – augusztus 10.

**– „Szép menyecskék varrták fejér patyolatból"** – a magyarországi fehérhímzések típusai – augusztus 15. – december 7.

– **„15 éves a Pusztai Róka Hagyományőrző Egyesület”** – december 14. – 2020. január 31.

**3. Összes látogatószám**

|  |  |  |  |  |
| --- | --- | --- | --- | --- |
| **Mutatók** | **2018. évi** **adatok** | **2019. évi****adatok** | **2017. évi adatok** | **2016. évi** **adatok** |
| Összes látogatószám | 8.965 fő | 8.129 fő | 8.848fő | 8.818 fő |
| ebből: Teljes árú jegyet vásárló | 910 fő | 503 fő | 894 fő | 432 fő |
| Kedvezményes árú jegyet vásárló | 1.757 fő | 1.070 fő | 1.061 fő | 1.367 fő |
| Ingyenes | 6.298 fő | 6.556 fő | 6.893 fő | 6.173 fő |
| Diák látogatók | 3.465 fő | 3.654 fő | 3.398 fő | 3.600 fő |
| Ebből külföldi látogatók (becsült százalék) | 7 % | 8 % | 8 % | 5 % |

**4. A kiállításban található tárgyak aránya a teljes műtárgyállományhoz képest**

A múzeum tárgyi gyűjteményében található műtárgyak alapvetően a néprajztudomány, azon belül is a gazdálkodás és a Kunság népművészetének, a karcagi fazekasságnak a tárgyai. A múzeum tárgyi gyűjteményében jelenleg *8.886 db* beleltározott és kb. *291* *db* leltározatlan műtárgy található. A Györffy István Nagykun Múzeum, a Kántor Sándor Fazekasház, a Nagykunsági Tájház és a Szélmalom állandó kiállításaiban bemutatott műtárgyak a teljes műtárgyállomány 30 %-át teszik ki.

**5. Kiállításvezetők száma (magyar és idegen nyelven)**

A 2012-ben megnyílt **„A kunok öröksége – Népélet a Nagykunságban”** című állandó kiállításunkhoz papíralapú kiállításvezető készült magyar és angol nyelven. A kiállításvezetőből 2019. év folyamán *8 db* fogyott el.

A kiállításvezető rövidített papíralapú változata orosz, német és francia nyelven is olvasható. Az idegen nyelvű változatok árus forgalomba nem kerültek.

**6. Múzeumpedagógiai foglalkozással kiegészített kiállítások száma**

–– A „*Szép menyecskék varrták fejér patyolatból” – A magyarországi fehérhímzések típusai*című kiállításhoz foglalkozásokat szerveztünk, amelyeken 25 fő vett részt.

**V. Gyűjtemények gyarapítása és nyilvántartás**

**1. Gyarapítás**

A múzeumi gyűjtemények gyarapítása nagyrészt függ a pénzügyi helyzetünktől, illetve az esetlegesen megjelenő pályázatokon való részvételtől. Ennek megfelelően 2019-ben ajándékozás útján a múzeum tárgyi gyűjteményébe *5 db* tárgy (textilkendő) került.

A könyvtárgyi gyűjtemény ajándékozás útján *55 db* könyvvel gyarapodott.

**2. Nyilvántartás**

Az év folyamán folytattuk a múzeum tárgyi gyűjteményének revízióját. Ennek során a tárgyi gyűjteményben őrzött műtárgyállományból *115 db tárgy* revíziója fejeződött be. A revízió alá vont tárgyak aránya elérte a teljes műtárgyállomány közel 84 %-át.

**3. Gyűjteményi hozzáférés**

2019-ben a múzeumi tárgygyűjtemény nem akkreditált programmal készített adatbázisát karbantartottuk, az adatbázisból hiányzó tárgyak bekerültek az adatbázisba.

A múzeumi segédgyűjtemények közül a fotótárunk minden darabja digitalizált állapotban is elérhető. Az év folyamán pedig megkezdtük az adattárunk digitalizálását, amelynek eredményeképpen jelenleg 1.050 tétel érhető el digitális formában is

**VI. Tudományos kutatás**

**1. Kutatási témák száma**

2019-ben a múzeum tudományos munkatársai a korábban megkezdett kutatásaikat az alábbi kutatási témában folytatták.

*Nagy Molnár Miklós:*

– A nagykunsági, karcagi kisipar, kézművesipar történetének kutatása.

– A kunsági népművészet kutatása.

*Kántor Éva:*

– Karcag és a Nagykunság 1876 és 1944 közötti történetének kutatása – levéltári gyűjtés.

– Kutatás a karcagi értelmiségiek és a népbírságok témakörében.

– Az I. és II. világháború áldozatai névsorának pontosítása.

**2. Konferenciákon tartott előadások:**

*Nagy Molnár Miklós:*

*– A Kántor-kultusz kialakulása*– előadás a mezőtúri Fazekas Konferencián, április 25.

– *Szabó László néprajzkutató munkamódszere* – Emlékkonferencia a 80 esztendős Szabó László tiszteletére. Szolnok, november 14.

**3. Publikációk**

**3.1. A múzeum saját kiadványa**

***–*** 2019-ben – a Debreceni Egyetem Bölcsészettudományi Karának anyagi támogatásával – felélesztettük a múzeum korábbi önálló kiadványsorozatát a Nagykunsági Füzeteket, s megjelentettük a *Nagykunsági Füzetek 8. – Történelmi és néprajzi örökségek az ókortól napjainkig* című kötetet.

(A 2018. március 13-án *„Kunok, jászok, hajdúk, szabad népek történeti – kulturális örökségük”* címmel a Debreceni Egyetem Bölcsészettudományi Karával közösen szervezett konferencia előadásai.)

**3.2.A múzeum dolgozói által jegyzett publikációk száma**

# *Nagy Molnár Miklós:*

– A debreceni kerámia hatása a karcagi ifj. F. Szabó Mihály munkásságára. In: *Pietas et Scientia. Tanulmányok P. Szalay Emőke tiszteletére.* (Szerk.: P. Szászfalvi Márta és Kavecsánszki Máté) Debrecen. 129-138.

**VII. Műtárgyvédelem**

A múzeum tárgyi gyűjteménye nagyobb hányadát jelenleg a Rónai Malom épületében korábban kialakított raktárhelyiségben őrizzük. Mivel az épület a közeljövőben más feladatok ellátására lesz átalakítva, gyűjteményünket az önkormányzat által biztosított és felújított raktárhelyiségbe fogjuk költöztetni. A Karcag Városi Önkormányzat az EMMI Járásszékhely múzeumok szakmai támogatására benyújtott pályázatán 4.000.000 forint vissza nem térítendő támogatást nyert a műtárgyraktár költözést követő megfelelő raktári környezet kialakítására, a szabványszerű raktári bútorzat beszerzésére és a raktár berendezésére.

A tárgyi gyűjteményünkben őrzött leltározott és leltározatlan műtárgyaink fokozott figyelmet és szükség szerinti beavatkozást igényelnek. A múzeum jelenleg nem rendelkezik szakképzett restaurátorral, a műtárgyvédelmi feladatokat műtárgyvédelmi megbízottal látjuk el, akinek feladata, hogy rendszeres szakmai kapcsolatot tartson a megyei hatókörű városi múzeum restaurátorival, szükség esetén kérje azok szakmai segítségét.

2019-ben a szolnoki Damjanich János Múzeum, mint megyei hatókörű városi múzeum restaurátor szakemberei szakmai bejárást végeztek a karcagi múzeum tárgyi gyűjteményében. A bejárás során a kiállítások mellett megtekintették a múzeum raktárát is. Megállapították, hogy a kiállításainkban látható tárgyak viszonylag jó állapotban vannak, bár a textil alapanyagú tárgyak egy része molyfertőzésnek van kitéve, így hamarosan nagyobb méretű beavatkozásra lesz szükség. A raktárban őrzött leltározott és leltározatlan műtárgyaink közül a fa alapanyagú tárgyak nagy része szúval fertőzött és folyamatos beavatkozást igényel. A beavatkozást a raktári anyag új helyre történő kötöztetése után tervezzük elvégezni.

Az év folyamán a Kántor Sándor Fazekasházban bemutatott *150* *db* műtárgy tisztítása, előzetes műtárgyvédelmi kezelése is megtörtént.

**VIII. Szakmai és társadalmi kapcsolatok**

**1. Kapcsolatok helyi intézményekkel és civil szervezetekkel**

A Györffy István Nagykun Múzeum a helybeli intézményekkel, a Déryné Kulturális, Turisztika, Sport Központ és Könyvtárral, emellett a város iskoláival és óvodáival jó szakmai kapcsolatokat ápol. A helyi civil szervezetek közül munkakapcsolattal rendelkezünk a Nagykun Városvédő Egyesülettel, a Kováts Mihály Baráti Társasággal, a Kunszövetséggel. A Nagykunsági Népművészek Egyesületének székhelye a múzeum.

**2. Múzeumi szakmai kapcsolatok**

Intézményünknek a megyebeli múzeumok közül elsődlegesen a szolnoki Damjanich Múzeummal, a túrkevei Finta Múzeummal, a mezőtúri Túri Fazekas Múzeummal van rendszeres munkakapcsolata. Ugyancsak jó munkakapcsolattal rendelkezünk a kiskunhalasi Thorma János Múzeummal és a kiskunfélegyházi Kiskun Múzeummal. Jól működő szakmai kapcsolataink kiterjednek a régió – Hajdú-Bihar megye és Szabolcs-Szatmár-Bereg megye – múzeumaira is. Együttműködésünk a múzeumi munka több területére is kiterjed, így például a kiállítások vándoroltatására, illetve műtárgyak kölcsönzésére.

A régiós kapcsolataink mellett jelentős a szakmai kapcsolatunk a Néprajzi Múzeummal, illetve a szentendrei Szabadtéri Néprajzi Múzeummal, valamint más vidékek (Pest, Bács-Kiskun és Csongrád megyék) múzeumaival is. Országos szakmai kapcsolataink mélyítését szolgálja és szakmai érdekvédelmünket segíti, hogy múzeumunk tagja a Magyar Vidéki Múzeumok Szövetségének (MVMSZ).

**3. Kapcsolatok vidéki civil szervezetekkel**

A vidéki civil szervezetek közül jó a munkakapcsolatunk a Magyar Néprajzi Társasággal, a Pulszky Társaság Múzeumi Egyesülettel, a gyomaendrődi Kállai Ferenc Népfőiskolai Társasággal és a Jászkun Kapitányok Tanácsával.

**4. Kapcsolatok egyetemekkel**

Jó szakmai kapcsolatokkal rendelkezünk a Debreceni Egyetem Bölcsészettudományi Karával, amellyel közösen szerveztünk tudományos konferenciát 2018 márciusában és 2019 márciusában Karcagon. A 2018-ban rendezett konferencia anyagát 2019-ben önálló kötetben jelentettük meg.

**5. Társadalmi tisztségek**

A múzeum igazgatója, dr. Nagy Molnár Miklós az MTA köztestületi és a Magyar Néprajzi Társaság tagja. Emellett tagja a Tájkutató Alapítvány kuratóriumának, a gyomaendrődi Kállai Ferenc Népfőiskolai Társaság kuratóriumának. Mindezek mellett a Magyar Vidéki Múzeumok Szövetsége Felügyelő Bizottságának is tagja.

Karcag, 2019. február 13.

dr. Nagy Molnár Miklós

múzeumigazgató